CELEX: 32017R0173
Language: hu
Date: 2017-02-01 00:00:00
Title: A Bizottság (EU) 2017/173 végrehajtási rendelete (2017. február 1.) az 1292/2008/EK rendeletnek és a 887/2011/EU végrehajtási rendeletnek a Bacillus amyloliquefaciens CECT 5940 és az Enterococcus faecium CECT 4515 kapcsán megadott engedély jogosultja nevének módosítása érdekében történő módosításáról (EGT-vonatkozású szöveg. )

2.2.2017   
            
            
               HU
            
            
               Az Európai Unió Hivatalos Lapja
            
            
               L 28/5
            
         A BIZOTTSÁG (EU) 2017/173 VÉGREHAJTÁSI RENDELETE
   (2017. február 1.)
   az 1292/2008/EK rendeletnek és a 887/2011/EU végrehajtási rendeletnek a Bacillus amyloliquefaciens CECT 5940 és az Enterococcus faecium CECT 4515 kapcsán megadott engedély jogosultja nevének módosítása érdekében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A Norel S.A. az 1831/2003/EK rendelet 13. cikkének (3) bekezdésével összhangban olyan kérelmet nyújtott be, amelyben az 1292/2008/EK rendeletben (2) és a 887/2011/EU végrehajtási rendeletben (3) megadott engedélyek jogosultja nevének módosítását kéri.
            
         
               (2)
            
            
               A kérelmező állítása szerint az Evonik Nutrition & Care GmbH 2016. július 4-i hatállyal megszerezte a Norel S.A.-tól a Bacillus amyloliquefaciens CECT 5940 és az Enterococcus faecium CECT 4515 takarmány-adalékanyagok forgalmazási jogát. A kérelmező megfelelő adatokkal támasztotta alá kérelmét.
            
         
               (3)
            
            
               Az engedély jogosultjának javasolt módosítása kizárólag adminisztratív jellegű, és nem vonja maga után az érintett adalékanyagok újbóli értékelését. Az Európai Élelmiszerbiztonsági Hatóság értesítést kapott a kérelemről.
            
         
               (4)
            
            
               Annak érdekében, hogy az Evonik Nutrition & Care GmbH gyakorolhassa forgalmazási jogait, a szóban forgó engedélyek feltételeit meg kell változtatni.
            
         
               (5)
            
            
               Az 1292/2008/EK rendeletet és a 887/2011/EU végrehajtási rendeletet ezért ennek megfelelően módosítani kell,
            
         
               (6)
            
            
               Mivel biztonsági okok nem indokolják az 1292/2008/EK rendelet és a 887/2011/EU végrehajtási rendelet módosításának azonnali alkalmazását, ezért indokolt átmeneti időszakot biztosítani a már meglévő készletek felhasználására.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1292/2008/EK rendelet módosítása
   Az 1292/2008/EK rendelet mellékletének második oszlopában a „Norel S.A.” kifejezés helyébe az „Evonik Nutrition & Care GmbH” kifejezés lép.
   2. cikk
   A 887/2011/EU végrehajtási rendelet módosítása
   A 887/2011/EU végrehajtási rendelet a következőképpen módosul:
   
               a)
            
            
               a címben a „Norel S.A.” kifejezés helyébe az „Evonik Nutrition & Care GmbH” kifejezés lép;
            
         
               b)
            
            
               a melléklet második oszlopában a „Norel S.A.” kifejezés helyébe az „Evonik Nutrition & Care GmbH” kifejezés lép.
            
         3. cikk
   Átmeneti intézkedések
   A szóban forgó adalékanyagokból meglévő, az e rendelet hatálybalépésének napja előtt alkalmazandó szabályoknak megfelelő készletek azok kimerüléséig továbbra is forgalomba hozhatók és felhasználhatók.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  A Bizottság 1292/2008/EK rendelete (2008. december 18.) a Bacillus amyloliquefaciens CECT 5940 (Ecobiol és Ecobiol plus) takarmányadalékként való engedélyezéséről (HL L 340., 2008.12.19., 36. o.).
   
      (3)  A Bizottság 887/2011/EU végrehajtási rendelete (2011. szeptember 5.) az Enterococcus faecium CECT 4515 készítmény brojlercsirkék takarmány-adalékanyagaként történő felhasználásának engedélyezéséről (az engedély jogosultja: Norel S.A.) (HL L 229., 2011.9.6., 7. o.).